Tanfalit s timawit deg tilawt d tarmudt i weɛren i uselmed, imi iselmaden ttmaggaren-d aṭas n wuguren deg uselmed-is daxel n tneɣrit n tutlayt n tmaziɣt; sumata yettil-id s lixṣaṣ n wallalen i wulmen aselmed-is. Ugur-nniḍen iccud ɣer umgired n tantaliwin d tutlayin; imi ttilin leqbayel d waɛraben aladɣa deg tneɣrit n tutlayt n tmaziɣt, anect-a i yettaǧǧan aselmad ur yessawaḍ ara izen-is akken iwata. Ula d inelmaden saɛɛun uguren deg usenfali s tutlayt n tmaziɣt; acku deg yal tagnit n usenfali-ines sseqdac awalen n tutlayin-nniḍen (ama d tafransist neɣ d taɛrabt).